
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 987 

18 Σεπτεμβρίου 1998 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

Εγκριση σύστασης του Κοινωφελούς Ιδρύματος με 
την επωνυμία «ΙΔΡΥΜΑ ΠΑΝΑΓΙΑ ΕΞΑΜΠΕΛΩΝ 
ΣΙΦΝΟΥ» και την κύρωση του Οργανισμού αυτού». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Φ.22/27694/1125/1.10.97 (ΦΕΚ 948 
Β/22.10.97) Κοινής Υπουργικής Απόφασης, με την 
οποία εγκρίθηκε η κατ’ εξαίρεση χορήγηση, άδειας 
εγκατάστασης για κτιριακή και μηχανολογική επέ¬ 
κταση του κυλινδρόμυλου του Παν. Σπ. Δάκου, που 
βρίσκεται στον Αυλώνα Αττικής, ως προς τη χρονι¬ 


κή διάρκεια πραγματοποίησης της επένδυσης. 2 

Χαρακτηρισμός ως ιστορικού διατηρητέου μνημείου του 

Γεφυριού της Αγίας Τριάδος στη Μύρινα Λήμνου 3 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Μυρσίνης Κουκάρα στην 

Πλαγιά Λέσβου. 4 

Χαρακτηρισμός ως ιστορικού διατηρητέου μνημείου 
του κτιρίου ιδ. Αλεξ. και Γεωργ. Λιανολόπουλου 

στο Γαλαξείδι Φωκίδος, Ο.Τ. 212. 5 

Χαρακτηρισμός ως ιστορικού διατηρητέου μνημείου 
του κτιρίου ιδ. Γεωργίου Μπαντουβά στις Άνω Ασί- 

τες Ν. Ηρακλείου. 6 

Χαρακτηρισμός ως ιστορικών διατηρητέων μνημείων 
τριών γεφυριών στην Κοινότητα Καρινών Αγ. Βασι¬ 
λείου Ν. Ρεθύμνης. 7 

Χαρακτηρισμός ως ιστορικού διατηρητέου μνημείου 
του κτιρίου ιδ. Θεοδώρου Σουλιώτη στο Μεταξο- 
χώρι Αγιάς Ν. Λαρίσης. 8 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του Κοινωφελούς Ιδρύματος με την 
επωνυμία «ΙΔΡΥΜΑ ΠΑΝΑΓΙΑ ΕΞΑΜΠΕΛΩΝ ΣΙΦΝΟΥ» 
και την κύρωση του Οργανισμού αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 1607/16.8.1997 πράξη της Συμβολαιογρά¬ 


φου Σίφνου Σοφίας Ζ. Κολιογεώργη όπως τροποποιήθη¬ 
κε με την αριθ. 1108/8.1.1998 πράξη της Συμβολαιογρά¬ 
φου Αθηνών Μαρίνας Π. Καζνέση και την αριθ. 
13065/13.4.1998 πράξη της συμβ/φου Αθηνών Μαρίνας- 
Ελένης Μαγκλάρη, μετις οποίες οι 1) Ευαγγελία χαΑνδρ. 
Τσιλιμπουνίδη. 2) Αικατερίνη Τσιλιμπουνίδη-Ζαμπέλη. 3) 
Μαρία Τσιλιμπουνίδη - Γεροντοπούλου και 4) Αντώνιος 
Ζαμπέλης του Γεωργ. σύστησαν κοινωφελές ίδρυμα με 
την επωνυμία ΊΔΡΥΜΑ ΠΑΝΑΓΙΑ ΕΞΑΜΠΕΛΩΝ ΣΙΦΝΟΥ" 
και με έδρα την Κοινότητα Απολλωνίας Σίφνου. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. -Τηναπό 15.6.1998 γνωμοδότηση του Συμβουλίου Ε¬ 
θνικών Κληρ/των. 

4. - Την αριθ. 1107147/1239/0006Α/4.10.1996 κοινή α¬ 
πόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
922Β). 

2. Με πρόταση του Υπουργού Εθνικής Παιδείας και 
Θρησκ/των και του Υφυπουργού Οικονομικών αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία ΊΔΡΥΜΑ ΠΑΝΑΓΙΑ ΕΞΑΜΠΕΛΟΥ ΣΙΦ¬ 
ΝΟΥ" η οποία έγινε από τους 1) Ευαγγελία χα Ανδρ. Τσι- 
λιμπουνίδη, 2) Αικατερίνη Τσιλιμπουνίδη-Ζαμπέλη, 3) 
Μαρία Τσιλιμπουνίδη-Γεροντοπούλου και 4) Αντώνιο Ζα- 
μπέλη του Γεωργ. με την αριθ. 1607/16-8-1997 πράξη της 
συμβολαιογράφου Σίφνου Σοφίας Ζ. Κολιογεώργη, όπως 
τροποποιήθηκε με την αριθ. 1108/8-1-1998 πράξη της 
συμβ/φου Αθηνών Μαρίνας Π. Καζνέση και την αριθ. 
13065/13-4-1998 πράξη της συμβ/φου Αθηνών Μαρίνας- 
Ελένης Μαγκλάρη. 

Το ίδρυμα αυτό αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υ¬ 
πουργών Οικονομικών και Εθνικής Παιδείας και 
Θρησκ/των και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
ΑΝ 2039/1939 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2 - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τρία (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΙΔΡΥΜΑ ΠΑΝΑΓΙΑ ΕΞΑΜΠΕΛΩΝ ΣΙΦ¬ 
ΝΟΥ”. 

Άρθρο 1 

Μορφή-Επωνυμία-Έδρα-Σφραγίδα 

1 -Το κοινωφελές ίδρυμα με την επωνυμία ΊΔΡΥΜΑ ΠΑ¬ 
ΝΑΓΙΑ ΕΞΑΜΠΕΛΩΝ ΣΙΦΝΟΥ 1 , που συστήθηκε από τους 
1) Ευαγγελία χα Ανδρ. Τσιλιμπουνίδη 2) Αικατερίνη Τσιλι- 
μπουνίδη-Ζαμπέλη, 3) Μαρία Τσιλιμπουνίδη-Γεροντο- 
πούλου και 4) Αντώνιο Γεωργ. Ζαμπέλη, με την αριθμ. 
1607/16-8-1998 πράξη της συμβολαιογράφου Σίφνου Σο¬ 
φίας Ζησίμου Κολιογεώργη όπως τροποποιήθηκε με την 
αριθ. 1108/8-1 -1998 πράξη της συμβ/ου Αθηνών Μαρίνας 
Παν. Καζνέση και την αριθ. 13065/13.4.1998 πράξη της 
συμβ/φου Αθηνών Μαρίνας-Ελένης Μογκλάρη, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του ΑΝ 2039/1939, όπως κάθε φορά ι¬ 
σχύει ο νόμος υτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. - Εδρα του ιδρύματος είναι η Κοινότητα Απολλωνίας 
Σίφνου. 

3. - Η σφραγίδα του ιδρύματος είναι στρογγυλή, στο κέ¬ 
ντρο φέρει σχηματική απεικόνιση της νήσου Σίφνου και α¬ 
ναγράφει περιμετρικά, μέσα σε πλαίσιο, την επωνυμία 
του ιδρύματος. 

Άρθρο 2. 

Σκοποί 

Σκοποί του ιδρύματος είναι: 

α) Η διατήρηση και συντήρηση του Ιερού Νού Παναγίας 
Εξαμπέλων Σίφνου. 

β) Η κατ’ έτος απονομή δύο (2) χρηματικών βραβείων 
ποσού 30.000 δρχ. το καθένα σε αριστεύσαντες κατά το 
προηγούμενο σχολικό έτος μαθητή και μαθήτρια της τρί¬ 
της τάξεως του Λυκείου Σίφνου. 

Σε περίπτωση δε επάρκειας των εισοδημάτων του επι¬ 
πλέον σκοποί του ιδρύματος θα είναι: 

Υ) η χορήγηση ανά διετία υποτροφίας ποσού 200.000 
δρχ. σε αριστούχο φοιτητή ή φοιτήτρια της Θεολογικής 
Σχολής του Εθνικού και Καποδιστριακού Παν/μίου Αθη¬ 
νών ή του Αριστοτελείου Παν/μίου Θεσ/νίκης, προτιμω- 
μένου κατά σειρά του γεννηθέντος (του ιδίου) ή ενός των 
γονέων του εις το χωριό Εξάμπελατης Κοινότητας Απολ¬ 
λωνίας Σίφνου, ή γεννηθέντος στην Κοινότητα Απολλω¬ 
νίας Σίφνου ή γενικά στη νήσο Σίφνο. 

Σε περίπτωση υπάρξεως περισσοτέρων του ενός υπο¬ 
ψηφίων στην αυτή ως άνω σειρά θα προτιμάται ο οικονο- 
μικώς ασθενέστερος. 

Σε περίπτωση μη υπάρξεως τοιούτου ως άνω υποψηφί¬ 
ου η υποτροφία θα δίνεται σε φοιτητή ή φοιτήτρια της Φι¬ 
λοσοφικής Σχολής των ίδιων Παν/μίων με τις ίδιες προϋ¬ 
ποθέσεις. Μη υπάρξεως δε ούτε τοιούτου υποψηφίου η υ¬ 
ποτροφία θα δίνεται σε φοιτητή ή φοιτήτρια Φιλοσοφικών 
Σχολών των ίδιων Παν/μίων με τις ίδιες προϋποθέσεις. 


δ) Η διενέργεια και έκδοση μελετών για τη θρησκευτική 
ιστορία της νήσου Σίφνου κατά τους Βυζαντινούς και Νε- 
ώτερους χρόνους. 

ε) Η διενέργεια και έκδοση μελετών για την αρχαία και 
νεώτερη ιστορία της νήσου Σίφνου. 

Άρθρο 3 

Περιουσία-Πόροι 

1 .Περιουσίατου ιδρύματος αποτελούν: 
α) Χρηματικό ποσό δραχμών πέντε εκατομμυρίων 
(5.000.000). 

β) Η πλήρης κυριότητα του ναού Παναγίας Εξαμπέλων 
που βρίσκεται στο χωριό Εξάμπελα της Κοινότητας Α¬ 
πολλωνίας Σίφνου, μετά του οικοπέδου του συνολικής έ¬ 
κτασης 200 τμ πλέον ή έλαττον. 

Ο ανωτέρω ναός και το οικόπεδο αυτού είναι αναπαλ¬ 
λοτρίωτα. 

2.-Πόροιτου ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποίουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1 .-Το ίδρυμα διοικείται από εννεαμελές Διοικητικό Συμ¬ 
βούλιο, που αποτελείται από τους: 

α) Ευαγγελία Χα Ανδρέου Τσιλιμπουνίδη, ως ισόβιο 
Πρόεδρο 

β) Γεώργιο Ζαμπέλη του Αντωνίου, ως ισόβιο Αντιπρόε¬ 
δρο 

γ) Αικατερίνη συζ. Γεωργίου Ζαμπέλη, ως μέλος 
δ) Δημήτριο Γεροντόπουλοτου Γεωργίου, ως μέλος 
ε) Μαρία συζ. Δημητρίου Γεροντοπούλου, ως μέλος 
στ) Αντώνιο Ζαμπέλη του Γεωργίου, ως μέλος 
ζ) Μαρία συζ. Χρήστου Μικεδάκη, ως μέλος 
η) Γεώργιο Γεροντόπουλο του Δημητρίου, ως μέλος 
θ) Χρήστο Μικεδάκη του Αντωνίου, ως μέλος του οποί¬ 
ου η θητεία λήγει την 30ήν Αυγούστου 1999, οπότε ανα¬ 
λαμβάνει ως μέλος του Δ.Σ. του ιδρύματος ο Ανδρέας Γε- 
ροντόπουλος του Δημ. 

2. -Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γενικό Γραμματέα και 
τον Ταμία για τριετή θητεία. Η ιδιότηςτου Γενικού Γραμ¬ 
ματέα και του Ταμία δύνανται να συμπίπτουν με την ιδιό¬ 
τητα του Αντιπροέδρου, ο οποίος και τους αντικαθιστά 
κωλυομένων. Δύναται επίσης να συμπίπτει η ιδιότητα του 
Γενικού Γ ραμματέα με του Ταμία. 

3. - Τα αξιώματα του Προέδρου, του Αντιπροέδρου και 
των μελών του Δ.Σ. είναι ισόβια, πλην των περιπτώσεων 
μελών περί των οποίων προβλέπει ειδικώς ο παρόν οργα¬ 
νισμός. 

4. - Σε περίπτωση που η ιδρύτρια και Πρόεδρος του ι¬ 
δρύματος παύσει για οποιονδήποτε λόγο να ασκεί τα κα¬ 
θήκοντα της Προέδρου, τη θέση αυτή καταλαμβάνει αυ¬ 
τοδικαίως ο Αντιπρόεδρος του ιδρύματος. Το αυτό ισχύ¬ 
ει και για κάθε Πρόεδρο του ιδρύματος. 

5. - Σε περίπτωση που ο Αντιπρόεδρος του ιδρύματος 

Γεώργιος Ζαμπέλης, παύσει για οποιονδήποτελόγο να α¬ 
σκείτο καθήκοντά του, εκλέγεται αντικαταστάτης του άλ¬ 
λο μέλος του Διοικητικού Συμβουλίου με ψηφοφορία. 

6. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, μέλους του Διοικητικού Συμβουλίου του ιδρύ¬ 
ματος, η κενή θέση συμπληρώνεται με απόφαση των υ¬ 
πολοίπων μελών από μέλος της οικογένειας του, σύμφω¬ 
να με τις διατάξεις της συστατικής πράξης και του 
άρθρου 99 του ΑΝ 2039/1939. 

Σε περίπτωση που δεν υπάρχει τέτοιο πρόσωπο η κενω- 
θείσα θέση συμπληρώνεται από πρόσωπο γνωστού κύ¬ 
ρους, γεννηθέντος ή καταγόμενου από το χωριό Εξάμπε- 
λα Σίφνου ή την Κοινότητα Απολλωνίας Σίφνου ή γενικά α¬ 
πό τη νήσο Σίφνο, το οποίο εκλέγεται από το Διοικητικό 
Συμβούλιο για πενταετή θητεία, σύμφωνα με τις διατάξεις 
του ΑΝ 2039/1939. 

7. - Το Διοικητικό Συμβούλιο συνεδριάζει τακτικά κάθε 
δίμηνο και εκτάκτως όποτετο ζητήσει ο Πρόεδρος ή ο νό¬ 
μιμος αναπληρωτής του πάντοτε όμως έπειτα από πρό¬ 
σκληση του Προέδρου ή του νομίμου αναπληρωτή του. 

8 - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληριοτήςτου. 

9 - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος ή ο νόμιμος αναπληρωτής του. 

10. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από έξι (6) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 6 του παρόντος άρθρου. 

11. - Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

12. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως ο¬ 
δοιπορικών ή άλλων εξόδων που δαπάνησαν για την ε¬ 
κτέλεση υπηρεσίας του ιδρύματος, εφόσον έγιναν έπειτα 
από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1 .-Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2 - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 


γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (ΦΕΚ552Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει το γενικό ισολογισμό του ενεργητικού και του πα¬ 
θητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. 

Προσδιορίζει τα δικαιώματα, τις υποχρεώσεις και τα ει¬ 
δικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις γενικότερα 
της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. 

Θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γΓ αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης.Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, ανα¬ 
πληρώνει ο Αντιπρόεδρος και σε περίπτωση απουσίας 
ή κωλύματος τούτου, ο Γενικός Γραμματέας του ιδρύ¬ 
ματος, μη υπαρχόντος δε ούτε αυτού άλλο μέλος του 
Διοικητικού Συμβουλίου που ορίζεται με απόφαση αυ¬ 
τού. 

Άρθρο 7 

Αρμοδιότητες Γενικού Γραμματέα 

1. Ο Γενικός Γραμματέας του ιδρύματος: 

α) Συνυπογράψει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γενικός Γραμματέας μπορεί, εφόσον κρίνεται αι¬ 
τιολογημένα απαραίτητο από το Διοικητικό Συμβούλιο 
(λόγω ειδικών συνθηκών), να βοηθείται από υπάλληλο 
του ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Το Γενικό Γ ραμματέα, όταν απουσιάζει ή κωλύεται, α¬ 
ναπληρώνει ο Αντιπρόεδρος, σε περίπτωση δε κωλύμα¬ 
τος τούτου άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες α¬ 
ποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
ο Αντιπρόεδρος, σε περίπτωση δε κωλύματος τούτου άλ¬ 
λο μέλος του Δ/κού Συμβουλίου που ορίζεται με απόφα¬ 
ση αυτού. 

Άρθρο 9 

Διαδικασία χορήγησης βραβείων υποτροφιών 

1. Βραβεία Ανδρέα και Ευαγγελίας Τσιλιμπουνίδη. 

Το πρώτο δεκαήμερο του Οκτωβρίου κάθε έτους ο 
Δ/ντής του Λυκείου Σίφνου στέλνει προς το ίδρυμα κατά¬ 
λογο των αριστευσάντων κατά το προηγούμενο έτος μα- 
θητώντης δευτέρας τάξεως του Λυκείου Σίφνου και το Δι¬ 
οικητικό Συμβούλιο αποφασίζει σε ποιους θα χορηγη¬ 
θούν τα βραβεία. 

Η απονομή των βραβείων θα γίνεται από εκπρόσωπο 
του ιδρύματος κατά τον εορτασμό της επετείου της 28ης 
Οκτωβρίου. 

Σε περίπτωση ύπαρξης περισσοτέρων των δύο υποψη¬ 
φίων (ενός μαθητού και μιας μαθήτριας) προτιμάται ο οι¬ 
κονομικά ασθενέστερος.Το ποσό των βραβείων μπορεί 


να αυξάνεται με απόφαση του Διοικητικού Συμβουλίου, α¬ 
νάλογα με το ύψος των εσόδων του ιδρύματος. 

2. Υποτροφία Ανδρέα και Ευαγγελίας Τσιλιμπουνίδη.Δι¬ 
καίωμα υποτροφίας έχουν όσοι πληρούν τις οριζόμενες 
στηνπαρ. 3 του άρθρου 2του παρόντος οργανισμού προ¬ 
ϋποθέσεις. 

Η χορήγηση της υποτροφίας γίνεται σύμφωνα με τις 
διατάξεις της συστατικής πράξης του ιδρύματος, του ΑΝ 
2039/1939 και του από 18.8.1941 καν. Δ/τος (ΦΕΚ286Α). 
Το ποσόν της υποτροφίας μπορεί να αυξάνεται με από¬ 
φαση του Διοικητικού Συμβουλίου, ανάλογα με το ύψος 
των εσόδων του ιδρύματος. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/τος 
(ΦΕΚ552Α). 

Άρθρο 11 
Βιβλία και στοιχεία 

1 .Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν.Δ/τος. 
ε) Βιβλίο - μητρώο χορήγησης βραβείων, 
στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 

τις διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δημόσιο για 
την εκπλήρωση παρεμφερούς σκοπού στη Νήσο Σίφνο. 
Στον Υπουργό Εθνικής Παιδείας και Θρησκ/των και στον 
Υφυπουργό Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Γ. ΔΡΥΣ ΓΕΡ. ΑΡΣΕΝΗΣ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ.22/18891/816 (2) 

Τροποποίηση της Φ.22/27694/1125/1.10.97 (ΦΕΚ 948 
Β/22.10.97) Κοινής Υπουργικής Απόφασης, με την ο¬ 
ποία εγκρίθηκε η κατ' εξαίρεση χορήγηση, άδειας ε¬ 
γκατάστασης για κτιριακή και μηχανολογική επέκταση 
του κυλινδρόμυλου του Παν. Σπ. Δάκου, που βρίσκεται 
στον Αυλώνα Αττικής, ως προς τη χρονική διάρκεια 
πραγματοποίησης της επένδυσης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

α. Τις διατάξεις του άρθρου 4του Ν. 1360/1983 «Προώ¬ 
θηση των επενδύσεων, οργάνωση των Υπηρεσιών Κρατι¬ 
κών Προμηθειών και άλλες διατάξεις» (ΦΕΚ Α/65/83), ό¬ 
πως τροποποιήθηκαν με το άρθρο 1 παρ. 21 του Ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά Όργανα και άλλες δια¬ 
τάξεις» (ΦΕΚ 123 Α'). 

β. Τις διατάξεις του άρθρου 10 και ειδικότερα της πα¬ 
ραγράφου η'του Π.Δ. 437/85 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157/Α). 

γ. Τις διατάξεις του Π.Δ. 27/1996 «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου οτο Υπουργείο Ανάπτυξης» 
(ΦΕΚ 19 Α'). 

δ. Τις διατάξεις του Π.Δ. 84/84 «Ίδρυση, επέκταση, εκ- 
σχυγχρονισμός, συγχώνευση και μετεγκατάσταση βιομη¬ 
χανικών, βιοτεχνιών και αποθηκών μέσα στα όρια του η¬ 
πειρωτικού τμήματος του Νομού Αττικής και των νησιών 
Σαλαμίνας και Αίγινας» (ΦΕΚ Α/33/84). 

ε. Την Φ.22/27694/1125/1.10.97 (ΦΕΚ 948 Β/22.10.97) 
Κ.Υ. Απόφαση, με την οποία εγκρίθηκε η κατ’ εξαίρεση χο¬ 
ρήγηση άδειας εγκατάστασης, για κτιριακή και μηχ/κή ε¬ 
πέκταση του κυλινδρόμυλου του Π. Δάκου στον Αυλώνα 
Αττικής. 


στ. Την από 5.6.98 αίτηση του Παν. Σπ. Δάκου για την 
τροποποίηση της παραπάνω Κ.Υ.Α., ως προς το χρόνο ο¬ 
λοκλήρωσης της επένδυσης. 

ζ. Το γεγονός ότι δεν επέρχεται καμμία αλλαγή στο αρ¬ 
χικά εγκριθέν επιχειρηματικό σχέδιο και το ότι σύμφωνα 
με το Ν. 2516/97, η άδεια εγκατάστσης είναι δυνατόν να έ¬ 
χει συνολική διάρκεια μέχρι έξι έτη, καθώς επίσης και το 
γεγονός ότι η εν λόγω επένδυση ακολουθεί χρονικά την ε¬ 
πένδυση στη βιομηχανία ζυμαρικών ΗΛΙΟΣ, τις ανάγκες 
της οποίας σε πρώτες ύλες, πρόκειται να καλύψει. 

η. Την από 22.6.1998 εισήγηση του Υπουργείου Ανάπτυ¬ 
ξης, Γενική Γραμματεία Βιομηχανίας. 

Θ.Τηναρ. 114/1996 κοινή απόφαση του Πρωθυπουργού 
και της Υπουργού Ανάπτυξης για την εκχώρηση αρμοδιο¬ 
τήτων, αποφασίζουμε: 

1. Τροποποιούμε την Φ.22/27694/1125/1.10.97 (ΦΕΚ 
948 Β/22.10.97) Κοινή Υπουργική Απόφαση, ως προς τον 
όρο (γ) αυτής, ο οποίος αντικαθίσταται ως εξής: 

γ) Η εταιρεία υποχρεούται να καταθέσει εγγυητική επι¬ 
στολή αναγνωρισμένης Τράπεζας Α' Τάξης, ισόποση των δε¬ 
καπέντε εκατομμυρίων (15.000.000) δρχ., με την οποία θα 
εγγυάταιτην εμπρόθεσμη εντός έξι (6) ετών από της ισχύος 
της αρχικής απόφασης, πραγματοποίηση της ως άνω επέν¬ 
δυσης κατά ποσοστό τουλάχιστον 80% και την εντός έτους, 
από εφοδιασμού της νέας εγκατάστασης με άδεια λειτουρ¬ 
γίας, πρόσληψη προσωπικού τουλάχιστον (10) ατόμων. 

2. Κατά τα λοιπά εξακολουθεί να ισχύει η Φ.22/27694/ 
1125/1.10.97 (ΦΕΚ 948 Β/22.10.97) Κοινή Υπουργική Από¬ 
φαση. 

Η ισχύς αυτής της απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣΑΝΑΠΤΥΞΗΣ 

ΠΑΝΝΟΣ ΠΑΠΑΝΤΩΝΙΟΥ ΑΝΝΑ ΔΙΑΜΑΝΤΟΠΟΥΛΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

-♦- 

Αοιθ. ΥΠΠΟ/ΔΙΛΑΠ/ΓΖ2579/42769 (3) 

Χαρακτηρισμός ως ιστορικού διατηρητέου μνημείου του 
Γεφυριού της Αγίας Τριάδος στη Μύρινα Λήμνου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως ανπκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ)Του Ν. 1469/50 «περίπροστασίας ειδικής κατηγορίας 
οικοδομημάτων. 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ 61 Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 

5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής “Με εντολή Υπουργού” στους 
Γεν. Γραμματείς, Γεν. Δ/ντές και ΠροΓσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠ.ΠΟ.». 

3. Την εισήγηση της 8ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλί¬ 
ου Νεωτ. Μνημείων με αριθμό 13/11.6.98, αποφασίζουμε: 

Χαρακτηρίζουμε ως ιστορικό διατηρητέο μνημείο, το 
γεφύρι της Αγίας Τριάδοςστη Μύρινα Λήμνου, διότι απο¬ 
τελεί αξιόλογο δείγμα λαϊκής αρχιτεκτονικής της πόλης 
της Μύρινας συνδεδεμένο με τις μνήμες των κατοίκων 
της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αοιθ. ΥΥΠΟ/ΔΙΛΑΠ/Γ/2788/42811 (4) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτησίας Μυρσίνης Κουκάρα στην Πλαγιά 

Λέσβου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως ανηκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε μετο άρθρο 32 παρ. 5του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων. 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ 61 Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 

5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Δ/ντές και ΠροΓσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ.». 

3. Την εισήγηση της 8ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλί¬ 
ου Νεωτ. Μνημείων με αριθμό 14/18.6.98, αποφασίζουμε: 


Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Μυρσίνης Κουκάρα στην Πλαγιά Λέ¬ 
σβου, με τον περιβάλλοντα χώρο του στα όρια ιδιοκτη¬ 
σίας διότι αποτελεί αντιπροσωπευτικό δείγμα λαϊκής αρ¬ 
χιτεκτονικής του οικισμού Πλαγιάς Λέσβου με νεοκλασσι- 
κά στοιχεία και είναι σημαντικό για τη μελέτη της εξέλιξης 
της αρχιτεκτονικής. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αοιθ. ΥΥΠΟ/ΔΙΛΑΠ/Γ/1647/42812 (5) 

Χαρακτηρισμός ως ιστορικού διατηρητέου μνημείου του 
κτιρίου ιδ. Αλεξ. και Γεωργ. Λιανολόπουλου στο Γαλα- 
ξείδι Φωκίδος, Ο.Τ. 212. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», ό¬ 
πως ανηκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περίπροστασίας ειδικής κατηγορίας οι¬ 
κοδομημάτων. 

δ) Του Ν. 2039 «Περί Κύρωσης της Σύμβασης για την προ- 
στασίατης αρχιτεκτονικής Κληρονομιάςτης Ευρώπης (ΦΕΚ 
61 Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 

5.12.97) με την οποία τροποποιείται η παρ. 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/28.11.91) 
«Μεταβίβαση αρμοδιοτήτων Υπουργού και δικαιώματος υ¬ 
πογραφής “Με εντολή Υπουργού” στους Γεν. Γραμματείς, 
Γεν. Δ/ντές και ΠροΓσταμένους των Δ/νσεων, Τμημάτων και 
Γραφείωντης Κεντρικής Υπηρεσίας του ΥΠ.ΠΟ.». 

3. Την εισήγηση της 2ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 8/9.4.98, αποφασίζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Αλέξανδρου και Γεωργίου Λιανολό- 
πουλου στο Γαλαξείδι Φωκίδος (Ο.Τ. 212), διότι παρου¬ 
σιάζει ιδιαίτερο ενδιαφέρον, είναι άρρηκτα συνδεδεμένο 
με τις ιστορικές μνήμες των κατοίκων της περιοχής και εί¬ 
ναι σημαντικό για τη μελέτη της ιστορίας της αρχιτεκτονι¬ 
κής. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αοιθ. ΥΥΠΟ/ΔΙΛΑΠ/ΓΖ2445/42765 (6) 

Χαρακτηρισμός ως ιστορικού διατηρητέου μνημείου του 
κτιρίου ιδ. Γεωργίου Μπαντου βάσης Άνω Ασίτες Ν. Η¬ 
ρακλείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθη κε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων. 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ 61 Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 
ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

2 . Την ΥΑΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 

5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ.». 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 12/4.6.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Γεωργίου Μπαντουβά που βρίσκεται 
στις Άνω Ασίτες Επαρχίας Μαλεβυζίου Ν. Ηρακλείου, για¬ 
τί αποτελεί χαρακτηριστικό δείγμα κτιρίου λαϊκής αρχιτε¬ 
κτονικής με νεοκλασσικές επιρροές, σημαντικό για τη με¬ 
λέτη της ιστορίας της Αρχιτεκτονικής στην Κρήτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αοιθ. ΥΥΠΟ/ΔΙΛΑΠ/Γ/2390/42763 (7) 

Χαρακτηρισμός ως ιστορικών διατηρητέων μνημείων 
τριών γεφυριών στην Κοινότητα Καρινών Αγ. Βασιλεί¬ 
ου Ν.Ρεθύμνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 
β) Του άρθρου 52 του Ν. 5351/32 «Περί Αρχαιοτήτων», 


όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περίπροστασίας ειδικής κατηγορίας 
οικοδομημάτων. 

δ) Του Ν. 2039 «Περί Κύρωσης της Σύμβασης για την προ- 
στασίατης αρχπ-εκτονικής Κληρονομιάς της Ευρώπης (ΦΕΚ 
61 Α/13.4.92). 

ε) Του Π Α 941/77 «Περί Οργανισμού του ΥΠΠΕ». 
ζ) Το Π.Δ. 161/26.4.84 (ΦΕΚ54/Α/30.4.84) «περί ανακατα¬ 
νομής αρμοδιοτήτωντων Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 

5.12.97) με την οποία τροποποιείται η παρ. 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/28.11.91) 
«Μεταβίβαση αρμοδιοτήτων Υπουργού και δικαιώματος υ¬ 
πογραφής “Με εντολή Υπουργού” στους Γεν. Γραμματείς, 
Γεν. Δ/ντές και Προ’Γσταμένους των Δ/νσεων, Τμημάτων και 
Γραφείων της Κεντρικής Υπηρεσίας του ΥΠ.ΠΟ.». 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 11/28.5.98, αποφασίζουμε: 

Χαρακτηρίζουμε ως ιστορικά διατηρητέα μνημεία, τα τρία 
(3) γεφύρια στην Κοινότητα Καρινών Αγ. Βασιλείου Ν. Ρεθύ- 
Μνης. γιατί αποτελούν ενδιφέροντα ειδικά κτίσματα στα ο¬ 
ποία συνδυάζονται οι αυστηρές μορφολογικές λύσεις που ε¬ 
πιβάλλει μια συγκεκριμένη τεχνολογία και η θαυμάσια αι¬ 
σθητική αντίληψη του λαϊκού τεχνπη. 

Επίσης είναι άρρηκτα συνδεδεμένο με την ιστορία του τό¬ 
που και τις ιστορικές μνήμες των κατοίκων. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΥΠΟ/ΔΙΛΑΠ/Γ/2050/43123 (8) 

Χαρακτηρισμός ως ιστορικού διατηρητέου μνημείου του 
κτιρίου ιδ. Θεοδώρου Σουλιώτη στο Μεταξοχώρι Α¬ 
γιός Ν. Λαρίσης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περίπροστασίας ειδικής κατηγορίας οι¬ 
κοδομημάτων. 

δ) Τ ου Ν. 2039 «Περί Κύρωσης της Σύμβασης για την προ- 
στασίατης αρχιτεκτονικής Κληρονομιάς της Ευρώπης (ΦΕΚ 
61 Α/13.4.92). 

ε) Του Π Α. 941/77 «Περί Οργανισμού του ΥΠΠΕ». 
ζ) Το ΠΑ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτωντων Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 

5.12.97) με την οποία τροποποιείται η παρ. 8 του άρθρου 6 

της ΥΑΥΠΠΟ/ΓΝΟΣ/49095/30.10.91 (ΦΕΚ 987/Β/28.11.91) 
«Μεταβίβαση αρμοδιοτήτων Υπουργού και δικαιώματος υ¬ 
πογραφής “Με εντολή Υπουργού” στους Γεν. Γραμματείς, 
Γεν. Δ/ντές και Προϊσταμένους των Δ/νσεων, Τμημάτων και 
Γραφείων της Κεντρικής Υπηρεσίας του ΥΠ.ΠΟ.». 

3. Την εισήγηση της 5ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 9/7.5.98, αποφασίζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Θεοδώρου Σουλιώτη στο Μεταξοχώρι 
Αγιός Ν. Λαρίσης με τον περιβάλλοντα χώρο του στα όρια 


ιδιοκτησίας του, διότι αποτελεί αξιόλογο και αντιπροσω¬ 
πευτικό δείγμα της τοπικής παραδοσιακής Αρχιτεκτονι¬ 
κής της περιοχής του Κίσαβου, όπως αυτή διαμορφώθη¬ 
κε στο δεύτερο μισό του περασμένου αιώνα και είναι ση¬ 
μαντικό για τη μελέτη της εξέλιξης της ιστορίας της 
Αρχιτεκτονικής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


